ประท้วงวุ่นต้านทรัมป์เสริมกำลัง
เมื่อวันที่ 26 ก.ค. สำนักข่าวต่างประเทศรายงานความคืบหน้าสถานการณ์ประท้วงเรียกร้องสิทธิคนผิวสีในสหรัฐฯ โดยที่เมืองซีแอตเติล รัฐวอชิงตัน กลุ่มผู้ชุมนุมได้รวมตัวกันเผารถก่อสร้าง และทำลายทรัพย์สินในบริเวณหน้าเรือนจำเยาวชน เพื่อแสดงความไม่พอใจต่อท่าทีของนายโดนัลด์ ทรัมป์ ประธานาธิบดีสหรัฐฯ ที่ก่อนหน้านี้ประกาศส่งเจ้าหน้าที่ฝ่ายความมั่นคงของรัฐบาลกลางลงพื้นที่เพิ่มเติม เพื่อพิทักษ์กฎหมายและความมีระเบียบต่อมามีรายงานว่า กลุ่มผู้ประท้วงได้ปะทะกับเจ้าหน้าที่รัฐบาลกลางที่ยิงระเบิดเสียง และฉีดสเปรย์พริกไทย มีผู้ถูกจับกุมอย่างน้อย 16 คน ขณะที่เมืองเดนเวอร์ รัฐโคโลราโด ในพื้นที่การประท้วงได้เกิดเหตุ ชาวบ้านขับรถพุ่งใส่ฝูงผู้ชุมนุม ทั้งเกิดเหตุสมาชิกร่วมการชุมนุมถูกคนร้ายที่ขับรถผ่านมา ยิงได้รับบาดเจ็บ เจ้าหน้าที่อยู่ระหว่างตามล่าผู้ต้องสงสัย ส่วนที่เมืองเวอร์จิเนีย บีช รัฐเวอร์จิเนีย ทางการท้องถิ่นรื้อถอนรูปปั้นอายุ 115 ปี เชิดชูเกียรติฝ่ายสหพันธรัฐอเมริกา ในยุคสงครามกลางเมือง.
สำนักข่าวต่างประเทศรายงานความคืบหน้าสถานการณ์ประท้วงเรียกร้องสิทธิคนผิวสีในสหรัฐฯ โดยที่เมืองซีแอตเติล รัฐวอชิงตัน กลุ่มผู้ชุมนุมได้รวมตัวกันเผารถก่อสร้างและทำลายทรัพย์สิน
สหรัฐอเมริกา,ชุมนุม,ประท้วงสหรัฐ,เรียกร้องสิทธิคนผิวสี,เหยียดสีผิว,โดนัลด์ ทรัมป์,ข่าววันนี้